
ΑΠΟΦΑΣΕΙ Σ 

Αριθ. 7001/9/13-α' (1) 

Προσωρινή είσοδος - έξοδος ατόμων από το μεθοριακό 
φυλάκιο Αμπελώνα Θεσπρωτίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 3 παρ. 3 του Ν. 1975/1991 
«Είσοδος, παραμονή, εργασία, απέλαση αλλοδαπών, δια¬ 
δικασία αναγνώρισης αλλοδαπών προσφύγων και άλλες 
διατάξεις» (ΦΕΚ 184/Α'). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α"), το 
οποίο προστέθηκε με το άρθρο 27 του Ν. 2081/1992 (ΦΕΚ 


154/Α') και αντικαταστάθηκε με το άρθρο 1 του Ν. 2469/ 
1997 (ΦΕΚ38/Α'). 

3. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ247/Α'). 

4. Τις διατάξειςτης 1039386/441/Α0006/21 -4-2000 από¬ 
φασης του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/Β'/21-4- 
2000 ). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού για το έτος 2000 ύψους 1.800.000 δρχ. πε¬ 
ρίπου, και για καθένα από τα επόμενα έτη δαπάνη ύψους 
2.500.000 δρχ. περίπου. Οι ανωτέρω δαπάνες για το έτος 
2000 θα αντιμετωπισθούν από τις πιστώσεις των ΚΑΕ 
0823, 0824, 0831, 0832, 0851, 0864, 0869, 1111, 1211, 
1212,1231,1321,1329,1511,1693,1699,1723 και σε πε¬ 
ρίπτωση αδυναμίας από το σύνολο των πιστώσεων του 
εκτελούμενου Π/Υ εξόδωντου Υπουργείου Δημόσιας Τά¬ 
ξης Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», ενώ οι δαπά¬ 
νες του έτους 2001 και επομένων ετών θα προβλέπονται 
στους ως άνω ΚΑΕ των ετήσιων Π/Υ εξόδων του ιδίου 
φορέα και θα αντιμετωπίζονται από τις πιστώσεις που θα 
εγκρίνονται για το σκοπό αυτό. 

6. Την ανάγκη αντιμετώπισης της εξαιρετικής κατά¬ 
στασης που δημιουργείται από τις αυξημένες ανάγκες 
διέλευσης και ομαλής κίνησης στο εσωτερικό της χώρας 
των ομογενών, αποφασίζουμε: 

Άρθρο 1 

1. Επιτρέπεται προσωρινά η είσοδος προσώπων στο 
ελληνικό έδαφος και η έξοδος απ’ αυτό από το μεθοριακό 
φυλάκιο Αμπελώνα Θεσπρωτίας. 

2. Ο σχετικός διαβατηριακός έλεγχος ενεργείται με 
μέριμνα και ευθύνη του Αστυνομικού Τμήματος Φιλιατών. 

3. Η σφράγιση των υποκειμένων σε σφράγιση διαβατη¬ 
ρίων γίνεται με σφραγίδες του γραφείου ελέγχου διαβα¬ 
τηρίων του Τμήματος Αλλοδαπών Ηγουμενίτσας. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

□ 

Αριθ. 42842 (2) 

Σύσταση αμιγούς κοινοτικής επιχείρησης με την επωνυ¬ 
μία «Κοινοτική Επιχείρηση Ανάπτυξης Πεντέλης 
(Κ.Ε.Α.Π.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπ’ όψη: 

1) Τις διατάξεις των άρθρων 277 έως 284 του Π. Δ/τος 
410/95 (ΦΕΚΑ'231). 

2) Την αριθ. 25027/84 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 244/19.4.84 τ. Β'. 

3) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97 τ.Α'). 

4) Την αριθ. 124/2000 απόφαση του Κοινοτικού Συμ¬ 
βουλίου της Κοινότητας Πεντέλης για σύσταση αμιγούς 
Κοινοτικής επιχείρησης, με την επωνυμία «Κοινοτική Επι¬ 
χείρηση Ανάπτυξης Πεντέλης (Κ.Ε.Α.Π.)», αποφασίζουμε: 

1. ΣΥΣΤΑΣΗ 

Συστήνουμε στην Κοινότητα Πεντέλης του Νομού Αττι¬ 
κής αμιγή κοινοτική επιχείρηση με την επωνυμία «Κοινοτι¬ 
κή Επιχείρηση Ανάπτυξης Πεντέλης (Κ.Ε.Α.Π.)», η οποία 
αποτελεί Νομικό Πρόσωπο Ιδιωτικού Δικαίου και διέπεται 
από τις διατάξεις των άρθρων 277 έως 284 του Π.Δ/τος 
410/95 (Δ. Κ.Κ.). 

2. ΣΚΟΠΟΣ 

Σκοπός της επιχείρησης είναι: 

α) Η λειτουργία τεχνικού κατασκευαστικού τομέα με 
δραστηριότητες την εκπόνηση μελετών που έχουν σχέση 
με τις δραστηριότητες της Επιχείρησης, την κατασκευή 
γενικά τεχνικών έργων, την επίβλεψη και συντήρηση 
τους, τις οικιστικές αναπλάσεις διαμορφώσεις ελευθέ¬ 
ρων και λοιπών χώρων, την κατασκευή και συντήρηση κτι¬ 
ρίων, τη συντήρηση σχολικών κοινοτικών κτιρίων του Δη¬ 
μοσίου και ιδιωτικού τομέα. 

β) Δραστηριότητες σχετικές με το περιβάλλον ήτοι: 

Εκπόνηση μελετών που έχουν σχέση με τη διαχείριση 
του αστικού και φυσικού περιβάλλοντος η ευαισθητοποί- 
ηση των δημοτών σε αντίστοιχα θέματα. 

Η προώθηση περιβαλλοντικής επιμόρφωσης, η ενερ¬ 
γός συμμετοχή σε σχετικά προγράμματα της Ευρωπαϊ¬ 
κής Ένωσης, η παροχή υπηρεσιών συμβούλου σε θέματα 
ρύπανσης, κυκλοφορίας και πράσινου της πόλης. 

Η ανάπτυξη και προώθηση συνεργασιών με Πανεπιστη¬ 
μιακούς και Δημόσιους γενικά Οργανισμούς και Επιχει¬ 
ρήσεις κοινής ωφελείας. 

Η εφαρμογή προγράμματος ανακύκλωσης με διαλογή 
στην πηγή. 

Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική της πό¬ 
λης, της συντήρησης του πράσινου και την επέκτασή του. 

γ) Η ανάληψη δραστηριοτήτων που έχουν σχέση με τον 
Αθλητισμό καιτην Πολιτιστική Ανάπτυξη και συγκεκριμένα: 

Η ουσιαστική και ολοκληρωμένη πολιτιστική ανάπτυξη 
της περιοχής και η καλλιέργεια της καλλιτεχνικής ευαι¬ 
σθησίας και της αγάπης για τις τέχνες, η προστασία της 
τοπικής πολιτιστικήςταυτότητας, και η ενεργητική και συ¬ 


νειδητή συμμετοχή των πολιτών στην πολιτιστική ζωή της 
πόλης. 

Η δημιουργία της απαραίτητης πολιτιστικής υποδομής. 

Η διάδοση και ανάπτυξη της καλλιτεχνικής παιδείας 
στους τομείς της Μουσικής, του Χορού, του Κινηματο¬ 
γράφου, του Θεάτρου και άλλων οπτικοακουστικών μέ¬ 
σων, καθώς και των εικαστικών τεχνών. 

Η στήριξη, η διάδοση και η ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτε¬ 
χνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

Η προβολή, η ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών δραστηριοτήτων. 

Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και η δημιουργι¬ 
κή αξιοποίηση του ελεύθερου χρόνου των κατοίκων της 
πόλης και ιδιαίτερα των νέων. 

Η ανάπτυξη της συνεργασίας με τους μαζικούς πολιτι¬ 
στικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και τη διεύρυνση 
του πεδίου των πρωτοβουλιών και των παρεμβάσεών του. 

Η συνεργασία, με την εκπαιδευτική κοινότητα της πό¬ 
λης και της ευρύτερης περιοχής για την από κοινού προ¬ 
ώθηση και υλοποίηση επιμορφωτικών και αθλητικών δρα¬ 
στηριοτήτων μέσα και έξω από τα σχολεία και η εξασφά¬ 
λιση της ουσιαστικής συμμετοχής των μαθητικών 
κοινοτήτων και της νεολαίας γενικότερα στις δραστηριό¬ 
τητες της Επιχείρησης. 

Η ανάληψη και υλοποίηση Κοινοτικών (ΕΕ) και Εθνικών 
προγραμμάτων εκπαιδευτικού, επιμορφωτικού, πολιτι¬ 
στικού, αναπτυξιακού και ερευνητικού χαρακτήρα. 

Η διαχείριση κτιρίων της τοπικής πολιτιστικής κληρονο¬ 
μιάς και ιδίως του Μεγάρου Δουκίσσης Πλακεντίας. 

Η υλοποίηση εκπαιδευτικών-επιμορφωτικών προγραμ¬ 
μάτων της ΕΈ. ή άλλων Δημόσιων Φορέων. 

Η ανάπτυξη του αθλητισμού με τη συνεργασία με τα 
αθλητικά σωματεία και τους λοιπούς φορείς αθλητισμού, 
η στήριξη των δραστηριοτήτων τους, η οργάνωση και λει¬ 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων για τη συμμετοχή των νέων και γενικότερα των κα¬ 
τοίκων της πόλης σε αθλητικές δραστηριότητες και 
εκδηλώσεις μαζικού αθλητισμού. 

δ) Κοινωνική Πρόνοια, δηλαδή η λειτουργία παιδικών 
και βρεφονηπιακών σταθμών για την εξυπηρέτηση των 
εργαζομένων και μη μητέρων, η φροντίδα, προσχολική 
αγωγή, διαπαιδαγώγηση, ψυχαγωγία και απασχόληση 
βρεφών και νηπίων. 

ε) Δημοτική Συγκοινωνία , δηλαδή η εξυπηρέτηση των 
κατοίκων με εσωτερικές και εξωτερικές γραμμές βάσει 
των συμφωνιών που θα συναφθούν με τον ΟΑΣΑ. 

3. ΔΙΑΡΚΕΙΑ 

Η διάρκεια της Επιχείρησης ορίζεται σε είκοσι πέντε 
(25) χρόνια. 

Αρχίζει από τη δημοσίευση της απόφασης του Γ ενικού 
Γραμματέα της Περιφέρειας Αττικής, περί συστάσεως 
της στην Εφημερίδα της Κυβερνήσεως και λήγει την αντί¬ 
στοιχη μετά είκοσι πέντε (25) χρόνια ημερομηνία. Η διάρ- 
κειά της δύναται να παρατείνεται πριν από τη λήξη της. 

4. ΕΔΡΑ 

Έδρα της Επιχείρησης ορίζεται η Κοινότητα Πεντέλης 
του Ν. Αττικής. 

5. ΔΙΟΙΚΗΣΗ 

Η επιχείρηση διοικείται από επταμελές (7) Διοικητικό 
Συμβούλιο το οποίο ορίζεται μαζί με αναπληρωτές από το 
Κοινοτικό Συμβούλιο. 

Από τα μέλη του Διοικητικού Συμβουλίου πέντε (5) του¬ 
λάχιστον είναι αιρετοί εκπρόσωποι της Κοινότητας Πε¬ 
ντέλης εκ των οποίων το ένα προέρχεται από τη μειοψη¬ 
φία, ένας (1) εκπρόσωπος κοινωνικού φορέα της περιο¬ 
χής (σύλλογος καταστηματαρχών), ένας (1) δημότης ή 
κάτοικος που έχει πείρα ή γνώσεις σχετικές με το αντικεί¬ 
μενο της επιχείρησης και ένας (1) εκπρόσωπος των εργα¬ 
ζομένων στην επιχείρησης αν αυτή απασχολεί περισσό¬ 
τερους από είκοσι εργαζομένους με αντίστοιχη μείωση 
ενός (1) αιρετού εκπροσώπου της Κοινότητας. 

6. ΚΕΦΑΛΑΙΟ 

Η Κοινότητα Πεντέλης διαθέτει στην επιχείρηση χρημα¬ 
τικό ποσό δέκα εκατομμυρίων δραχμών (10.000.000 δρχ.) 
σε μετρητά σαν αρχικό κεφάλαιο της. 

7. ΠΟΡΟΙ 

Πόροι της Επιχείρησης είναι: 

Τα έσοδα από την εκμετάλλευση των εγκαταστάσεων 
της και γενικά από την άσκηση της δραστηριότητάς της. 

Οι πρόσοδοι από της περιουσία της. 

Δάνεια, κληρονομιές, εισφορές, δωρεές και λοιπές επι¬ 
χορηγήσεις. 

8. ΔΙΑΛΥΣΗ - ΕΚΚΑΘΑΡΙΣΗ 

Η επιχείρηση διαλύεται: 

α) Με απόφαση του Κοινοτικού Συμβουλίου, με την από¬ 
λυτη πλειοψηφία των μελών του και απόφαση του Γεν. 
Γραμματέατης Περιφέρειας Αττικής. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση ,η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ/τος 410/95 (Δ.Κ.Κ.) και την με αριθμό 
25027/9.4.84 απόφαση του Υπουργού Εσωτερικών που 
δημοσιεύτηκε στο ΦΕΚ 244/19.4.1984 τ.Β. 

10. ΚΑΛΥΨΗ ΔΑΠΑΝΗΣ 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού της Κοινότητας Πεντέλης 
ύψους 10.000.000 δρχ. γιατοτρέχον οικονομικό έτος και 
έχει εγγραφή πίστωσης στο Κ.Α. 212-3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 08/Δ.Τ.Α./16806 (3) 

Τροποποίηση Οργανισμού Εσωτερικής Υπηρεσίας Κοι¬ 
νότητας Αναβύσσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 
καθώς και του Ν. 2683/99. 

4. Τις διατάξεις του Ν.2503/97 άρθρο 11 παρ. 8 και άρ¬ 
θρο 18 παρ. 12. 

5. Την αριθ. 4/2000 απόφαση του Κοινοτικού Συμβου¬ 
λίου Κοινότητας Αναβύσσου. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 15/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την αριθ. 4/2000 απόφαση του Κοινοτικού 
Συμβουλίου Αναβύσσου που αφορά την τροποποίηση 
του ΟΕΥ της Κοινότητας , ως εξής : 

Άρθρο 1 

Η υπηρεσία της Κοινότητας οργανώνεται σε Τμήμα 
Διοικητικών Υπηρεσιών. 

Άρθρο 2 

Α. Θέσεις μονίμων Υπαλλήλων. 

1) Επτά (7) θέσεις κλάδου ΔΕΙ Διοικητικού. 

2) Μία (1) θέση κλάδου ΔΕ 14 Ελεγκτών εσόδων - εξό¬ 
δων ΟΤΑ. 

3) Μία (1) θέση κλάδου ΔΕ15 Εισπρακτόρων. 

4) Δύο (2) θέσεις κλάδου ΔΕ24 Ηλεκτρολόγων. 

5) Τέσσερις (4) θέσεις κλάδου ΔΕ29 Οδηγών αυτοκινή¬ 
των. 

6) Τρεις (3) θέσεις κλάδου ΔΕ30 Τεχνιτών ειδικότητας 
υδραυλικών. 

7) Μία (1) θέση κλάδου ΥΕ1 Κλητήρων Θυρωρών Γενι¬ 
κών καθηκόντων. 

8) Έντεκα (11) θέσεις κλάδου ΥΕ16 προσωπικού καθα¬ 
ριότητας έκτων οποίων οκτώ (8) ειδικότητας εργατών κα¬ 
θαριότητας δύο (2) εργατών ύδρευσης και μία (1) καθα¬ 
ρίστρια γραφείου. 

Β. Προσωρινές θέσεις μονίμων Υπαλλήλων (Ν. 1476/84 
ΔΙΠΙΔ/Φ42/24/11440/31.12.86 κοινής Υπουργικής από¬ 
φασης Ν. 1735/87). 

1) Μία (1) θέση κλάδου ΥΕ1 Κλητήρων Θυρωρών Γενι¬ 
κών καθηκόντων. 

2) Δύο (2) θέσεις κλάδου ΥΕ16 Υδρομετρητών. 

3) Έξι (6) θέσεις κλάδου ΥΕ 16 Εργατών Καθαριότητας. 

4) Δύο (2) θέσεις κλάδου ΥΕ16 Καθαριστριών Γ ραφείου. 

5) Δύο (2) θέσεις κλάδου ΔΕ29 Οδηγών Αυτοκινήτων. 

Γ. Προσωρινές θέσεις προσωπικού με σχέση εργασίας 

Ιδιωτικού δικαίου αορίστου χρόνου. 

1) Πέντε (5) θέσεις Εργατών Καθαριότητας. 

2) Μία (1) θέση Γραφέα. 

Οι ανωτέρω θέσεις με τα στοιχεία Β και Γ είναι προσω¬ 
ρινές και καταργούνται αυτοδίκαια μόλις με οποιονδήπο- 
τε τρόπο κενωθούν. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ. Θέσεις προσωπικού ιδιωτικού δικαίου ορισμένου 
χρόνου άρθρο 18 και 12 του Ν. 2503/97 για αντιμετώπιση 
εποχιακών και άλλων περιοδικών ή πρόσκαιρων αναγκών. 

1) Τριάντα (30) θέσεις διαφόρων ειδικοτήτων. 

Άρθρο 3 

Προσόντα διορισμού σε όλους τους κλάδους που ανα- 
φέρονται ανωτέρω ορίζονται τα προβλεπόμενα στα Π.Δ. 
37/Α 87, 22/1990, για κάθε κλάδο , όπως και στις εκάστο- 
τε ισχύουσες διατάξεις και για τους κλάδους ΔΕ24, ΔΕ28, 
ΔΕ29, ΔΕ30όπως συμπληρώθηκαν με το άρθρο 83 του Ν. 
1943/91, το άρθρο 18του Ν. 2503/97 και για το προσωπι¬ 
κό ιδιωτικού δικαίου ορισμένου χρόνου τα προβλεπόμενα 
από την υπ’ αριθμόν 5089/97 απόφαση Υφυπουργού 
Εσωτερικών (ΦΕΚ 117/26.2.97). 

Άρθρο 4 

Ο Προϊστάμενος του μοναδικού Τμήματος της Κοινότη¬ 
τας ορίζεται σύ μφωνα με τις διατάξεις του άρθρου 36 του 
Ν. 2190/94 και θα προέρχεται από τον κλάδο ΔΕ 1 Διοικη¬ 
τικού. 

Άρθρο 5 

(Αντικείμενα και αρμοδιότητες υπηρεσιών) 

Στις αρμοδιότητες του Τμήματος αυτού ανήκουν. 

Κάθε εργασία που έχει θέμα το Κοινοτικό Συμβούλιο. 

Ασχολείται με γενικά διοικητικά θέματα, όπως απογρα- 
φές, Διοικητικά όρια της Κοινότητας. Κρατά το Μητρώο 
και Φακέλους των Υπαλλήλων και φροντίζει για την κατα- 
χώρηση των υπηρεσιών, μεταβολών του προσωπικού,τη¬ 
ρεί το γενικό πρωτόκολλο της Κοινότητας. Διεκπεραιώνει 
τα έγγραφα που προάγονται σ’ αυτό. 

Κρατάει το αρχείο των Υπηρεσιών και των εντύπων με 
κοινοτικό ενδιαφέρον και μεριμνά για την τοιχοκόλληση 
και επίδοση εγγράφων. 

Πραγματοποιεί τη δακτυλογράφηση κάθε είδους απο¬ 
φάσεων και εγγράφων της Κοινότητας. 

Ασχολείται με την τήρηση των Δημοτολογίων εφαρμό¬ 
ζοντας ότι προσδιορίζει η νομοθεσία για τα Δημοτολόγια. 
Ακόμα ενημερώνει τα Μητρώα Αρρένων και τους Στρατο¬ 
λογικούς Πίνακες και διεκπεραιώνει κάθε είδους εργασία 
που αφορά στρατολογικά θέματα και ανήκει στην Κοινό¬ 
τητα. 

Εκδίδει τα πιστοποιητικά αντίγραφα αποσπάσματα, βε¬ 
βαιώσεις που σχετίζονται με τα παραπάνω καθήκοντά 
του. Ασχολείται επίσης με την κατάρτιση και την αναθεώ¬ 
ρηση των καταλόγων εκλογικών βιβλιαρίων και θέματα 
στατιστικά καλλιέργειες και επιδοτήσεις. Ασχολείται με 
την κατάρτιση και τήρηση των Ληξιαρχικών βιβλίων και 
φακέλων με την σύνταξη των ληξιαρχικών πράξεων, απο¬ 
σπασμάτων και αντιγράφων με βάση την νομοθεσία κα¬ 
θώς και με κάθε υπόθεση ληξιαρχικής φύσης. Ασχολείται 
με την εκκαθάριση και εντολή πληρωμής κάθε δαπάνης 
της Κοινότητας σύμφωνα με το Νόμο. 

Ελέγχει την νομιμότητα των δικαιολογητικών και των 
παραστατικών στοιχείων κάθε δαπάνης, καθώς και αν 
υπάρχει ανάλογη πίστωση στον προϋπολογισμό και εκδί¬ 
δει τα χρηματικά εντάλματα πληρωμής. 

Ασχολείται με την σύνταξη των μισθοδοτικών καταστά¬ 
σεων των τακτικών και των με σχέση Ιδιωτικού Δικαίου ερ¬ 
γαζομένων στην Κοινότητα. 

Διατηρεί και ενημερώνει τα οριζόμενα από τη νομοθε¬ 
σία σχετικά βιβλία. 

Καταρτίζει και υποβάλλει έγκαιρα σχετικά με τον Προϋ¬ 


πολογισμό εσόδων της Κοινότητας το κοινοτικό Συμβού¬ 
λιο και τον απολογισμό εισήγησης. 

Παρακολουθεί συγκεντρώνει και ελέγχει τα αποτελέ¬ 
σματα του Προϋπολογισμού ενημερώνοντας τα σχετικά 
λογιστικά βιβλία. Εισηγείται την αναμόρφωση του Προϋ¬ 
πολογισμού με την εγγραφή νέων εσόδων και χορήγηση 
εκτάκτων ή συμπληρωματικών πιστώσεων. Ασχολείται 
κάθε εργασία που ορίζει ο Νόμος για την βεβαίωση των 
φόρων και των εισφορών. Παραλαμβάνει και καταχωρεί 
σε ειδικό βιβλίο τις υπεύθυνες δηλώσεις που υποβάλλο¬ 
νται σύμφωνα με τον Νόμο. Ασχολείται με την συγκέ¬ 
ντρωση των ασκουμένων προσφυγών κατά διαφόρων φο¬ 
ρολογικών εγγράφων. 

Ασχολείται με την συγκέντρωση των κάθε είδους κυριό¬ 
τητας της ακίνητης περιουσίας της Κοινότητας όπως επί¬ 
σης και της κοινόχρηστης και συντάσσει σχεδιαγράμμα¬ 
τα για κάθε ακίνητο. 

Καταρτίζει για κάθε ένα ακίνητο της Κοινότητας φάκελο 
που περιέχει όλα τα στοιχεία που αποδεικνύουν τα δικαι¬ 
ώματα της ιδιοκτησίας της Κοινότητας τηρώντας ενημε¬ 
ρωμένο το βιβλίο κτηματολογίου. Καταρτίζει φακέλους 
για κάθε ένα από τους κοινόχρηστους χώρους της Κοινό¬ 
τητας που περιέχουν τα στοιχεία που αποδεικνύουν τα δι¬ 
καιώματα της Κοινότητας στους χώρους αυτούς. 

Καταρτίζει τις διακηρύξεις δημοπρατήσεων έργων και 
τηρεί το αρχείο των δημοπρατήσεων και των έργων. 

Μεριμνά για την ονομασία των οδών και πλατειών τηρεί 
με διαγράμματα ρυμοτομικά κ.τλ. Ασχολείται με την προ¬ 
μήθεια ειδών για την υπηρεσία και τηρεί βιβλίο κινητών 
περιουσιακών στοιχείων και φακέλους για τα αυτοκίνητα. 
Μεριμνά για την συντήρηση των αυτοκινήτων και λοιπών 
μηχανημάτων. Μεριμνά για την συντήρηση, επισκευή και 
γενικά την καλή λειτουργία του δικτύου ηλεκτροφωτι- 
σμού, παρακολουθείτουςλογαριασμούςτου ηλεκτρικού 
ρεύματος. Μεριμνά για την δημιουργία και την συντήρη¬ 
ση του πρασίνου, των παιδικών χαρών, πλατειών. 

Έχει την ευθύνη και μεριμνά για την έγκαιρη αποκομι¬ 
δή των απορριμμάτων των οικιών των καταστημάτων 
κλπ. Συλλέγει τα απορρίμματα από τους δρόμους και τις 
πλατείες και ασχολείται με το καθάρισμα της πόλης από 
διαφημιστικά ή άλλα έντυπα που έχουν τοποθετηθεί αυ¬ 
θαίρετα ή παραμένουν μετά τη λήξη προβολής, καθώς 
και από εγγραφές συνθημάτων, παραστάσεων κλπ. Πα¬ 
ρακολουθεί την εργασία του εργατοτεχνικού προσωπι¬ 
κού. 

Μεριμνά για την συντήρηση και κατασκευή του δικτύου 
ύδρευσης. 

Τέλος όλο το προσωπικό εκτελεί τα καθήκοντα που 
προκύπτουν από τις κείμενες διατάξεις, τις νόμιμα εντο¬ 
λές των προϊσταμένων. 

Άρθρο 6 

(Κατανομή προσωπικού) 

Η κατανομή του προσωπικού στα τμήματα γίνεται με 
απόφαση του Προέδρου και ανάλογα τις υπηρεσιακές 
ανάγκες. 

Οι λεπτομέρειες του τρόπου λειτουργίας των υπηρε- 
σιώντης Κοινότητας μπορεί να ορίζονται με απόφαση κοι¬ 
νοτικού Συμβουλίου. 

Άρθρο 7 

Κάθε προηγούμενη διάταξη που αφορά τον ΟΕΥ κα- 
ταργείται από την δημοσίευση του παρόντος στην Εφη¬ 
μερίδα της Κυβερνήσεως. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας 
ύψους 68.376.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 26 Οκτωβρίου 2000 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 08/Δ.Τ.Α./20911 (4) 

Σύσταση ιδίου Νομικού Προσώπου Δημοσίου Δικαίου με 
την επωνυμία «ΣΧΟΛΙΚΗ ΕΠΙΤΡΟΠΗ 2ου ΝΗΠΙΑΓΩ¬ 
ΓΕΙΟΥ ΑΝΑΒΥΣΣΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
110/Α') και του άρθρου 203 του Π .Δ. 410/95 (ΦΕΚ 231 /Α'). 

2. Τηνπαρ. 8του άρθ. 9του Ν. 2640/98 (ΦΕΚ206/Α/98). 

3. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων τοπικής 
Αυτ/σης και άλλες διατάξεις» (ΦΕΚ 107/Α/30.5.97). 

5. Την αριθμ. 08/Δ.Τ.Α./οικ.2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με εντολή Γ. Γ ραμματέα Πε¬ 
ριφέρειας στον Προϊστάμενο της Δ/νσης Τοπικής 
Αυτ/σης και Δ/σης Ανατ. Αττικής . 

6. Την αριθμ. 62/2000 απόφαση του Κοιν. Συμβουλίου 
Αναβύσσου, αποφασίζουμε: 

1. ΣΥΣΤΑΣΗ - ΕΠΩΝΥΜΙΑ 

Συστήνει στην Κοινότητα Αναβύσσου του Νομού Αττι¬ 
κής ίδιο νομικό πρόσωπο με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ 2ου ΝΗΠΙΑΓΩΓΕΙΟΥ ΑΝΑΒΥΣΣΟΥ». 

2. ΣΚΟΠΟΣ 

Σκοπός του Νομικού Προσώπου είναι: 

Η διαχείριση των πιστώσεων που της διατίθενται για την 
κάλυψη δαπανών λειτουργίας του 2ου Νηπιαγωγείου 
(θέρμανσης, φωτισμού, ύδρευσης, τηλεφώνου, αποχέ¬ 
τευσης, καθαρισμού, αγοράς αναλώσιμου υλικού κ.τλ.). 

Η αμοιβή της καθαρίστριας. 

Η εκτέλεση μικρών έργων για επισκευή και συντήρηση 
του 2ου Νηπιαγωγείου. 

Η επισκευή και συντήρηση του κάθε είδους επίπλων, 
σκευών και γενικά εξοπλισμού του. 

Η εισήγηση προς την αντίστοιχη Διεύθυνση Πρωτοβάθ¬ 
μιας Εκπαίδευσης για τον εφοδιασμό από τον Οργανισμό 
Σχολικών Κτιρίων με έπιπλα , σκεύη και εξοπλιστικά είδη 
και από το ΥΠ Ε Π Ο με βιβλία για τη Σχολική βιβλιοθή κη του 
2ου Νηπιαγωγείου καθώς και η λήψη κάθε άλλου μέτρου 
που κρίνεται αναγκαίο για τη στήριξη της διοικητικής λει¬ 
τουργίας του 2ου Νηπιαγωγείου. 

Η εισήγηση στα αρμόδια Υπουργεία, Νομαρχία, Ο.Τ.Α. 
έργων/εργασιών είτε με σκοπό τη βελτίωση της λειτουρ¬ 
γίας των διαφόρων κτιριακών, υδραυλικών, ηλεκτρομηχα- 
νολογικών εγκαταστάσεων είτε για την πρόληψη καταστά¬ 
σεων επικίνδυνων για τη σωματική ακεραιότητα και την 
υγεία των μαθητών και των εργαζομένων, μετά από πρότα¬ 


ση του Διευθυντή του 2ου Νηπιαγωγείου Αναβύσσου. 

Η διαχείριση των εσόδων από την ενδεχόμενη εκμετάλ¬ 
λευση του κυλικείου του 2ου Νηπιαγωγείου. 

3. ΔΙΟΙΚΗΣΗ 

Το Νομικό πρόσωπο του 2ου Νηπιαγωγείου Αναβύσσου 
Διοικείται από δμελές Διοικητικό Συμβούλιο αποτελού- 
μενο από: 

α) τρεις Κοινοτικούς Συμβούλους, ο ένας έκτων οποίων 
ορίζεται ως Πρόεδρος της Σχολικής Επιτροπής και ένας 
Αντιπρόεδρος της Σχολικής Επιτροπής. 

Καθήκοντα του Γ ραμματέα του Δ.Σ. ασκεί Υπάλληλος 
της Κοινότητας που ορίζεται από τον Πρόεδρο (Αρθ. 109 
Ν.1188/81) 

β) τον εκάστοτε Διευθυντή του 2ου Νηπιαγωγείου Ανα¬ 
βύσσου με αναπληρωτή το νόμιμο αναπληρωτή του 
γ) έναν εκπρόσωπο του Συλλόγου γονέων και Κηδεμό¬ 
νων του 2ου Νηπιαγωγείου με αναπληρωτή τον νόμιμο 
αναπληρωτή του 

δ) σε περίπτωση που δεν υπάρχει Σύλλογος ή αυτός νό¬ 
μιμα δεν εκπροσωπηθεί ορίζεται με απόφαση του Κοινο¬ 
τικού Συμβουλίου ένας κάτοικος - γονέας μαθητού του 
2ου Νηπιαγωγείου Αναβύσσου. 

Η εκπροσώπηση του Συλλόγου γονέων και κηδεμόνων 
γίνεται σύμφωνα με τις διαδικασίες του Νόμου 2621/98 ή 
όπως αυτός έχει τροποποιηθεί. 

Η Σχολική επιτροπή λειτουργεί νόμιμα με όσα μέλη της 
έχουν ορισθεί. 

4. ΘΗΤΕΙΑ 

Η θητεία του Διοικητικού Συμβουλίου του 2ου Νηπια¬ 
γωγείου Αναβύσσου ακολουθεί και λήγει με τη θητεία του 
Κοινοτικού Συμβουλίου Αναβύσσου. Η θητεία των μελών 
του Διοικητικού Συμβουλίου του Ν.Π. ορίζεται με την εκά¬ 
στοτε απόφαση του Κοινοτικού Συμβουλίου και λήγει πά¬ 
ντοτε με την εγκατάσταση του νέου Δ.Σ. 

5. ΠΟΡΟΙ 

α) η τακτική επιχορήγηση της Κοινότητας (παρ. 6 περί¬ 
πτωση α άρθρο 113 του Ν. 1892/90) 
β) η ετήσια επιχορήγηση του κράτους 
γ) από προσόδους της Σχολικής περιουσίας 
δ) από εκποιήσεις περιουσιακών στοιχείων 
ε) από κάθε είδους εισφορές, δωρεές, κληρονομιές, 
κληροδοσίες 

στ) εισπράξεις από το αντίτιμο των παρεχομένων πραγ¬ 
μάτων ή Υπηρεσιών 
ζ) από κάθε άλλη νόμιμη πηγή. 

6. ΕΚΠΡΟΣΩΠΗΣΗ 

Το Νομικό πρόσωπο του 2ου Νηπιαγωγείου Αναβύσσου 
εκπροσωπείται στα Δικαστήρια και σε κάθε Δημόσια Αρ¬ 
χή από τον Πρόεδρο του Δ.Σ. και όταν απουσιάζει ή κω¬ 
λύεται από τον Αντιπρόεδρο αυτού. 

7. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάροςτου προϋπολογισμού της Κοινότητας Ανα¬ 
βύσσου ύψους 700.000 δρχ. περίπου για το τρέχον οικο¬ 
νομικό έτος και για τα επόμενα οικονομικά έτη. 

Η παραπάνω δαπάνη έχει εγγράφει στον προϋπολογι¬ 
σμό της Κοινότητας Αναβύσσου και στον κωδικό αριθμό 
2/212.1 προαιρετικές εισφορές σε σχολικά ταμεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 08/Δ.Τ.Α./20912 (5) 

Σύσταση Νομικού Προσώπου Δημοσίου Δικαίου με την 
επωνυμία «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ ΑΝΑ- 
ΒΥΣΣΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
11Ο/Α') και του άρθρου 203 του Π.Δ. 410/95 (ΦΕΚ231/Α'). 

2. Τηνπαρ. 8του άρθ. 9του Ν. 2640/98 (ΦΕΚ206/98τ.Α). 

3. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν.2503/97 «Διοίκηση, Οργάνωση, 
Στελέχωση της Περιφέρειας ρύθμιση θεμάτων τοπικής 
Αυτ/σης και άλλες διατάξεις» (ΦΕΚ 107/Α/30.5.97). 

5. Την αριθμ. 08/Δ.Τ.Α./οικ.2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με εντολή Γ. Γ ραμματέα Πε¬ 
ριφέρειας στον Προϊστάμενο της Δ/νσης Τοπικής 
Αυτ/σης και Δ/σης Ανατ. Αττικής . 

6. Την αριθμ. 63/2000 απόφαση του Κοιν. Συμβουλίου 
Αναβύσσου, αποφασίζουμε: 

1. ΣΥΣΤΑΣΗ-ΕΠΩΝΥΜΙΑ 

Συστήνει στην Κοινότητα Αναβύσσου του Νομού Αττι¬ 
κής νομικό πρόσωπο με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ ΓΥΜΝΑΣΙΟΥ ΑΝΑΒΥΣΣΟΥ». 

2. ΣΚΟΠΟΣ 

Σκοπός του Νομικού Προσώπου είναι: 

Η διαχείριση των πιστώσεων που της διατίθενται για την 
κάλυψη δαπανών λειτουργίας του Γυμνασίου Αναβύσσου 
(θέρμανσης, φωτισμού, ύδρευσης, τηλεφώνου, αποχέ¬ 
τευσης, καθαρισμού, αγοράς αναλώσιμου υλικού κτλ). 

Η αμοιβή της καθαρίστριας. 

Η εκτέλεση μικρών έργων για επισκευή και συντήρηση 
του Γ υμνασίου Αναβύσσου. 

Η επισκευή και συντήρηση του κάθε είδους επίπλων , 
σκευών και γενικά εξοπλισμού του. 

Η εισήγηση προς την αντίστοιχη Διεύθυνση Δευτερο¬ 
βάθμιας Εκπαίδευσης για τον εφοδιασμό από τον Οργα¬ 
νισμό Σχολικών Κτιρίων με έπιπλα, σκεύη και εξοπλιστικά 
είδη και από το ΥΠΕΠΘ με βιβλία για τη Σχολική βιβλιοθή¬ 
κη του Γ υμνασίου Αναβύσσου καθώς και η λήψη κάθε άλ¬ 
λου μέτρου που κρίνεται αναγκαίο για τη στήριξη της δι¬ 
οικητικής λειτουργίας του Γ υμνασίου. 

Η εισήγηση στα αρμόδια Υπουργεία, Νομαρχία, Ο.Τ.Α. 
έργων/εργασιών είτε με σκοπό τη βελτίωση της λειτουρ¬ 
γίας των διαφόρων κτιριακών, υδραυλικών, ηλεκτρομη- 
χανολογικών εγκαταστάσεων είτε για την πρόληψη κατα¬ 
στάσεων επικίνδυνων για τη σωματική ακεραιότητα και 
την υγεία των μαθητών και των εργαζομένων, μετά από 
πρόταση του Διευθυντή του Γ υμνασίου Αναβύσσου. 

Η διαχείριση των εσόδων από την ενδεχόμενη εκμετάλ¬ 
λευση του κυλικείου του Γ υμνασίου. 

3. ΔΙΟΙΚΗΣΗ 

Το Νομικό πρόσωπο του Γ υμνασίου Αναβύσσου διοικεί- 
ται από δμελές Διοικητικό Συμβούλιο αποτελούμενο από: 

α) Δύο (2) Κοινοτικούς Συμβούλους εκ των οποίων ο 
ένας ορίζεται ως Πρόεδρος της Σχολικής Επιτροπής και 
ένας Αντιπρόεδρος της Σχολικής Επιτροπής. 

Καθήκοντα του Γ ραμματέα του Δ.Σ. ασκεί Υπάλληλος 
της Κοινότητας που ορίζεται από τον Πρόεδρο (Αρθ. 109 
Ν. 1188/81). 


β) Τον εκάστοτε Διευθυντή του Γ υμνασίου Αναβύσσου 
με αναπληρωτή το νόμιμο αναπληρωτή του. 

γ) Έναν εκπρόσωπο του Συλλόγου γονέων και Κηδεμό¬ 
νων του Γ υμνασίου με αναπληρωτή τον νόμιμο αναπλη¬ 
ρωτή του. 

δ) Σε περίπτωση που δεν υπάρχει Σύλλογος ή αυτός νό¬ 
μιμα δεν εκπροσωπηθεί ορίζεται με απόφαση του Κοινο¬ 
τικού Συμβουλίου ένας κάτοικος - γονέας μαθητού του 
Γ υμνασίου Αναβύσσου. 

ε) Έναν εκπρόσωπο των μαθητικών Κοινοτήτων που 
ορίζεται από το 1 δμελές μαθητικό Συμβούλιο. 

Η εκπροσώπηση του Συλλόγου γονέων και κηδεμόνων 
γίνεται σύμφωνα με τις διαδικασίες του Νόμου 2621/98 ή 
όπως αυτός έχει τροποποιηθεί. 

Η Σχολική επιτροπή λειτουργεί νόμιμα με όσα μέλη της 
έχουν ορισθεί. 

4. ΘΗΤΕΙΑ 

Η θητεία του Διοικητικού Συμβουλίου του Γ υμνασίου 
Αναβύσσου ακολουθεί και λήγει με τη θητεία του Κοινοτι¬ 
κού Συμβουλίου Αναβύσσου. Η θητεία των μελώντου Δ.Σ. 
του Ν.Π. ορίζεται με την εκάστοτε απόφαση του Κοινοτι¬ 
κού Συμβουλίου και λήγει πάντοτε με την εγκατάσταση 
του νέου Δ.Σ. 

5. ΠΟΡΟΙ 

α) Η τακτική επιχορήγηση της Κοινότητας (παρ.6 περί¬ 
πτωση α άρθρο 113 του Ν. 1892/90). 
β) Η ετήσια επιχορήγηση του κράτους, 
γ) Από προσόδους της Σχολικής περιουσίας, 
δ) Από εκποιήσεις περιουσιακών στοιχείων, 
ε) από κάθε είδους εισφορές, δωρεές, κληρονομιές, 
κληροδοσίες. 

στ) εισπράξεις από το αντίτιμο των παρεχομένων πραγ¬ 
μάτων ή Υπηρεσιών, 
ζ) από κάθε άλλη νόμιμη πηγή. 

6. ΕΚΠΡΟΣΩΠΗΣΗ 

Το Νομικό πρόσωπο του Γ υμνασίου Αναβύσσου εκπρο¬ 
σωπείται στα Δικαστήρια και σε κάθε Δημόσια Αρχή από 
τον Π ρόεδρο του Δ.Σ. και όταν απουσιάζει ή κωλύεται από 
τον Αντιπρόεδρο αυτού. 

7. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάροςτου προϋπολογισμού της Κοινότητας Ανα¬ 
βύσσου ύψους 2.000.000 δρχ. περίπου για το τρέχον οι¬ 
κονομικό έτος και για τα επόμενα οικονομικά έτη. 

Η παραπάνω δαπάνη έχει εγγράφει στον προϋπολογι¬ 
σμό της Κοινότητας Αναβύσσου και στον κωδικό αριθμό 
2/212.1 προαιρετικές εισφορές σε σχολικά ταμεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 08/Δ.Τ.Α./20913 (6) 

Σύσταση Νομικού Προσώπου Δημοσίου Δικαίου με την 
επωνυμία «ΣΧΟΛΙΚΗ ΕΠΙΤΡΟΠΗ ΛΥΚΕΙΟΥ ΑΝΑ¬ 
ΒΥΣΣΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
ΙΙΟ/Α') και του άρθρου 203του Π.Δ. 410/95 (ΦΕΚ231/Α'). 

2. Την παρ.8 του άρθρου 9 του Ν. 2640/98 (ΦΕΚ 206/98 
τ.Α). 

3. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Ν.2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων τοπικής 
Αυτ/σης και άλλες διατάξεις» (ΦΕΚ 107/Α/30.5.97). 

5. Την αριθ. 08/Δ.Τ.Α./οικ.2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με εντολή Γ. Γραμματέα Πε¬ 
ριφέρειας στον Προϊστάμενο της Δ/νσης Τοπικής 
Αυτ/σης και Δ/σης Ανατ. Αττικής . 

6. Την αριθμ. 64/2000 απόφαση του Κοιν. Συμβουλίου 
Αναβύσσου, αποφασίζουμε: 

1. ΣΥΣΤΑΣΗ - ΕΠΩΝΥΜΙΑ 

Συστήνει στην Κοινότητα Αναβύσσου του Νομού Αττι¬ 
κής νομικό πρόσωπο με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ ΛΥΚΕΙΟΥ ΑΝΑΒΥΣΣΟΥ». 

2. ΣΚΟΠΟΣ 

Σκοπός του Νομικού Προσώπου είναι: 

Η διαχείριση των πιστώσεων που της διατίθενται για την 
κάλυψη δαπανών λειτουργίας του Λυκείου Αναβύσσου 
(θέρμανσης, φωτισμού, ύδρευσης, τηλεφώνου, αποχέ¬ 
τευσης, καθαρισμού, αγοράς αναλώσιμου υλικού κτλ). 

Η αμοιβή της καθαρίστριας. 

- η εκτέλεση μικρών έργων για επισκευή και συντήρηση 
του Λυκείου Αναβύσσου. 

Η επισκευή και συντήρηση του κάθε είδους επίπλων , 
σκευών και γενικά εξοπλισμού του. 

Η εισήγηση προς την αντίστοιχη Διεύθυνση Δευτερο¬ 
βάθμιας Εκπαίδευσης για τον εφοδιασμό από τον Οργα¬ 
νισμό Σχολικών Κτιρίων με έπιπλα, σκεύη και εξοπλιστικά 
είδη και από το ΥΠΕΠΘ με βιβλία για τη Σχολική βιβλιοθή¬ 
κη του Λυκείου Αναβύσσου καθώς και η λήψη κάθε άλλου 
μέτρου που κρίνεται αναγκαίο για τη στήριξη της διοικη¬ 
τικής λειτουργίας του Λυκείου. 

Η εισήγηση στα αρμόδια Υπουργεία, Νομαρχία, Ο.Τ.Α. 
έργων/εργασιών είτε με σκοπό τη βελτίωση της λειτουρ¬ 
γίας των διαφόρων κτιριακών, υδραυλικών, ηλεκτρομη- 
χανολογικών εγκαταστάσεων είτε για την πρόληψη κατα¬ 
στάσεων επικίνδυνων για τη σωματική ακεραιότητα και 
την υγεία των μαθητών και των εργαζομένων, μετά από 
πρόταση του Διευθυντή του Λυκείου Αναβύσσου. 

Η διαχείριση των εσόδων από την ενδεχόμενη εκμετάλ¬ 
λευση του κυλικείου του Λυκείου Αναβύσσου. 

3. ΔΙΟΙΚΗΣΗ 

Το Νομικό πρόσωπο του Λυκείου Αναβύσσου Διοικείται 
από δμελές Διοικητικό Συμβούλιο αποτελούμενο από: 

α) Δύο (2) Κοινοτικούς Συμβούλους έκτων οποίων ένας 
ορίζεται ως Πρόεδρος της Σχολικής Επιτροπής και ένας 
Αντιπρόεδρος της Σχολικής Επιτροπής. 

Καθήκοντα του Γ ραμματέα του Δ.Σ. ασκεί Υπάλληλος 
της Κοινότητας που ορίζεται από τον Πρόεδρο (άρθ.109 
Ν.1188/81). 

β) Τον εκάστοτε Διευθυντή του Λυκείου Αναβύσσου με 
αναπληρωτή το νόμιμο αναπληρωτή του. 

γ) Έναν εκπρόσωπο του Συλλόγου γονέων και Κηδεμό¬ 
νων του Λυκείου Αναβύσσου με αναπληρωτή τον νόμιμο 
αναπληρωτή του. 

δ) Σε περίπτωση που δεν υπάρχει Σύλλογος ή αυτός νό¬ 
μιμα δεν εκπροσωπηθεί ορίζεται με απόφαση του Κοινο¬ 
τικού Συμβουλίου ένας κάτοικος - γονέας μαθητού του 
Λυκείου Αναβύσσου. 


ε) Έναν εκπρόσωπο των μαθητικών κοινοτήτων που ορί¬ 
ζεται από το 1 δμελές μαθητικό Συμβούλιο. 

Η εκπροσώπηση του Συλλόγου γονέων και κηδεμόνων 
γίνεται σύμφωνα με τις διαδικασίες του Νόμου 2621/98 ή 
όπως αυτός έχει τροποποιηθεί. 

Η Σχολική επιτροπή λειτουργεί νόμιμα με όσα μέλη της 
έχουν ορισθεί. 

4. ΘΗΤΕΙΑ 

Η θητεία του Διοικητικού Συμβουλίου του Λυκείου Ανα¬ 
βύσσου ακολουθεί και λήγει με τη θητεία του Κοινοτικού 
Συμβουλίου Αναβύσσου. 

Η θητεία των μελών του Δ.Σ. του Ν.Π. ορίζεται με την 
εκάστοτε απόφαση του Κοινοτικού Συμβουλίου και λήγει 
πάντοτε με την εγκατάσταση νέου Δ.Σ. 

5. ΠΟΡΟΙ 

α) Η τακτική επιχορήγηση της Κοινότητας (παρ.6 περί¬ 
πτωση α άρθρο 113του Ν. 1892/90) 
β) Η ετήσια επιχορήγηση του κράτους 
γ) Από προσόδους της Σχολικής περιουσίας 
δ) Από εκποιήσεις περιουσιακών στοιχείων 
ε) Από κάθε είδους εισφορές , δωρεές , κληρονομιές, 
κληροδοσίες 

στ) Εισπράξεις από το αντίτιμο των παρεχομένων πραγ¬ 
μάτων ή Υπηρεσιών 
ζ) Από κάθε άλλη νόμιμη πηγή 

6. ΕΚΠΡΟΣΩΠΗΣΗ 

Το Νομικό πρόσωπο του Λυκείου Αναβύσσου εκπροσω¬ 
πείται στα Δικαστήρια και σε κάθε Δημόσια Αρχή από τον 
Πρόεδρο του Δ.Σ. και όταν απουσιάζειή κωλύεται από τον 
Αντιπρόεδρο αυτού. 

7. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη σε βάροςτου προϋπολογισμού της Κοινότητας Ανα¬ 
βύσσου ύψους 2.000.000 δρχ. περίπου για το τρέχον οι¬ 
κονομικό έτος και για τα επόμενα οικονομικά έτη. 

Η παραπάνω δαπάνη έχει εγγράφει στον προϋπολογι¬ 
σμό της Κοινότητας Αναβύσσου και στον κωδικό αριθμό 
2/212.1 προαιρετικές εισφορές σε σχολικά ταμεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 14627 (7) 

Σύσταση νομικού προσώπου στο Δήμο Ηράκλειας με την 
επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ (ΚΑΠΗ) Δ.Δ. ΚΟΙΜΗΣΗΣ» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Την αριθ. 5631/26.7.2000 απόφασή μας «Ορισμός ει¬ 
σηγητών και μεταβίβαση εξουσίας υπογραφής “Με εντο¬ 
λή Γενικού γραμματέα”». 

3. Την αριθ. 480/2000 απόφαση του Δ.Σ. Ηράκλειας 
περί συστάσεως Κέντρου Ανοιχτής Προστασίας Ηλικιω¬ 
μένων (ΚΑΠΗ), αποφασίζουμε: 

1. Συστήνουμε στο Δήμο Ηράκλειας του Ν. Σερρών Νο¬ 
μικό Πρόσωπο με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ ) Δ.Δ. ΚΟΙΜΗΣΗΣ». 

2. Σκοπός του Νομικού Προσώπου, που συνίσταται σε 
παροχή εξωιδρυματικής προστασίας ηλικιωμένων, είναι: 

α) Η παροχή σε ηλικιωμένα άτομα της περιοχής του δη¬ 
μοτικού διαμερίσματος Κοίμησης ιατρικής φροντίδας, 
φαρμακευτικής περίθαλψης, φυσιοθεραπείας και εργοα¬ 
πασχόλησης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και 
ηθική υποστήριξη. 

γ) Η προσφορά στους ηλικιωμένους οργανωμένης 
ψυχαγωγίας (εκδρομές, επισκέψεις σε μουσεία, αρχαιο¬ 
λογικούς χώρους, προβολή ταινιών, μουσική, συνεστιά¬ 
σεις). 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λπ. 

ε) Απασχόληση των ηλικιωμένων σε ομάδες αυτενέρ¬ 
γειας με ποικίλες δραστηριότητες. 

3. Πόροι του Νομικού Προσώπου είναι: 

α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Ηράκλειας 
β) ετήσια επιχορήγηση του Δήμου Ηράκλειας με το 
ποσό των 500.000 δρχ. 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
στ) πρόσοδοι από τη δική του περιουσία, και 
ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με από¬ 
φαση του Δημοτικού Συμβουλίου Ηράκλειας σύμφωνα με 
τις διατάξεις του άρθρου 203 του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του Διοικητικού 
Συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το Διοικητικό Συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Ηράκλειας δα¬ 
πάνη ύψους 500.000 δρχ. για το έτος 2000 και για κάθε 
ένα από τα επόμενα οικονομικά έτη. Η αντιμετώπιση της 
εν λόγω δαπάνης θα γίνει με αναμόρφωση του ισχύοντος 
προϋπολογισμού του Δήμου Ηράκλειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 23 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 411 (8) 

Υπερωριακή εργασία κατά το Α' εξάμηνο 2000 γεωπόνων 
της Δ/νσης Γεωργίας Γιαννιτσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1) Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98) που αντικαθιστά το άρθρο 18 του Ν. 
2470/97 (ΦΕΚ 40/Α/21.3.97) «Αναμόρφωση μισθολογίου 
προσωπικού Δημόσιας Διοίκησης και άλλες συναφείς 
διατάξεις». 

2) Τις διατάξεις του άρθρου 10 του Ν. 2606/97 (ΦΕΚ 
89/Α/22.4.98) «Μισθολογικές ρυθμίσεις κτλ». 

3) Τις διατάξεις της παρ. 7 του άρθρου 35 του Ν. 
2738/9.9.99 (ΦΕΚ180/Α). 

4) Το έγγραφο του Υπουργείου Γεωργίας αρ. 
327203/12.1.2000 «Υπερωρίες Α' εξαμήνου 2000 για τους 
υπαλλήλους του Υπουργείου Γεωργίας που υπηρετούν 
στις Νομαρχιακές Αυτοδιοικήσεις. 

5) Την ανάγκη καθιέρωσης υπερωριακής εργασίας των 
γεωπόνων της Δ/νσης Γ εωργίας της Νομαρχίας μας που 
απασχολούνται με τον ποιοτικό έλεγχο κατά το Α' εξάμη¬ 
νο του έτους 2000. 

6) Το γεγονός ότι από την απόφασή μας αυτή προκα- 
λείται δαπάνη 4.814.000 δρχ. η οποία θα βαρύνει τις πι¬ 
στώσεις του προϋπολογισμού του ΚΤΓΚ και Δασών, απο¬ 
φασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη όλως εξαιρετικών ή απρόβλεπτων 
αναγκών για τους γεωπόνους της Δ/νσης Γ εωργίας Γ ιαν- 
νιτσών που θα ασχοληθούν με τον ποιοτικό και ποσοτικό 
έλεγχο των εισαγομένων, εξαγομένων, αποσυρόμενων ή 
διακινουμένων στις χώρες της Ευρωπαϊκής Ένωσης γε¬ 
ωργικών προϊόντων νωπών και μεταποιημένων ή προορι- 
ζομένων για μεταποίηση κατά το Α'εξάμηνο 2000 ως ακο¬ 
λούθως: 

Α) Για τους γεωπόνους που θα ασχοληθούν με τον ποι¬ 
οτικό και ποσοτικό έλεγχο των νωπών γεωργικών προϊό¬ 
ντων σύνολο ωρών υπερωριακής απογευματινής εργα¬ 
σίας μέχρι 2000 και υπερωριακής εργασίας νυχτερινών, 
Κυριακών και εξαιρέσιμων μέχρι 600 και συνολικής δαπά¬ 
νης μέχρι 4.110.000 δρχ. 

Β) Γιατους γεωπόνους που θ’ ασχοληθούν με τον ποιο¬ 
τικό και ποσοτικό έλεγχο των μεταποιημένων ή προοριζο- 
μένων για μεταποίηση γεωργικών προϊόντων σύνολο 
ωρών υπερωριακής απογευματινής εργασίας μέχρι 420 
και υπερωριακής εργασίας νυχτερινών, Κυριακών και 
εξαιρέσιμων μέχρι 40 και συνολικής δαπάνης 704.000 
δρχ. 

Γ) Η παρούσα έχει αναδρομική ισχύ από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γιαννιτσά, 17 Ιανουάριου 2000 

Ο Νομάρχης 
Μ. ΚΑΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




